Tässä Jerusalem uutiset ja Pekka Sartola. Oikein hyvää lauantai-iltaa.
Uutisaiheitamme tänään;
Venäjän uuden Ukrainaan kohdistuneen voimapolitiikan ja -
sen seurauksena kiristyneen sotilaallisen uhan edessä -
Israelin hallitus päätti evakuoida Kiovassa sijaitsevan suurlähetystönsä
ja siirtää sen ja konsulitoiminnat läntiseen Ukrainaan, -
lähellä Puolan rajaa sijaitsevaan Lvovin kaupunkiin.
Kuukausia kestänyt, Venäjän aiheuttama -
sotilaallis-poliittinen epävarmuus sai aikaan myös sen, -
että yli 70 Ukrainassa jo pitkään asunutta juutalaista teki alijan, -
eli muutti takaisin isiensä maahan vajaa viikko sitten.
Kyseessä oli kolmisenkymmentä perhettä, joiden keski-ikä oli -
alle 50-vuotta ja joista iso osa oli korkeasti koulutettuja, -
lääketieteen, taloustieteen ja tekniikan eri aloilta.
Vanhin näistä olimeista, eli maahanmuuttajista oli 81-vuotias.
Yli puolet heistä päätti asettua asumaan Pohjoiseen Israeliin, -
Haifaan, Akkoon ja Safediin. Muut halusivat asettua rannikkoseudulle.
Maahanmuuton takana oli Israelin maahanmuutto- ja
integraatioministeriö, jonka avulla Ukrainasta on palannut Israeliin jo -
noin 3000 etnistä juutalaista.
Vielä heitä asuu kuitenkin maassa lähes 200 000.
Israel ilmoitti YK:n perustamalle tutkintakomissiolle, -
että se ei tule tekemään minkäänlaista yhteistyötä mainitun elimen kanssa, -
sillä komissio on selvästi suunniteltu toimimaan poliittisena välineenä, -
eikä kuten sen tulisi olla, puolueettomana tutkimuselimenä, -
sanoi Israelin YK suurlähettiläs Meirav Eilon Shahar.
Ei ole yksinkertaisesti mitään syytä uskoa, että Israel saisi kohtuullista -
ja syrjimätöntä kohtelua neuvostolta, jonka puheenjohtajaksi on nimitetty -
komissaari Navi Pillay, entinen YK:n ihmisoikeusvaltuutettu, -
joka oli aloitteellinen myös Durban kaksi kokouksen koollekutsujana.
Navi Pillay kutsuu Israelia apartheid- valtioksi ja on kansainvälisen BDS:n, -
siis boikotit, sanktiot ja eristäminen -liikkeen kannattaja.
Suurlähettiläs Shaharin mukaan Israel on ollut säännöllisesti -
tekemisissä useiden kansainvälisten ihmisoikeusjärjestöjen kanssa -
osana sitoutumistaan oikeusvaltioperiaatteeseen -
ja ihmisoikeuksien edistämiseen.
Navi Pillayn johtama komissio perustuu -
UNHRC:n syrjivään toimintaan, joka on hyväksynyt kaikkiaan -
yhdeksän Israelia koskevaa tutkimusta, -
mutta ei ainuttakaan, joka liittyisi esimerkiksi Hamasiin, -
joka on ollut aloitteellinen kaikissa sen ja Israelin välisissä konflikteissa.
Pysyttelemme edelleen tämän hyvin vakavan aiheen piirissä.
Valtiollisista kytkennöistä riippumaton ihmisoikeus järjestö -
Amnesty International, on ottanut käyttöön Israelia tuomitessaan -
terminologiaa, jota käytettiin edellisen kerran -
natsi-Saksan ollessa valtansa kukkuloilla.
Amnestyn ohella, myös toinen kansalaisjärjestö -
HRW eli Human Rights Watch ovat ottaneet sanastoonsa terminologiaa, -
joka väittää juutalaisten pyrkivän -
teoksen Siionin vanhinten pöytäkirjat mukaiseen ylivaltaan ja herruuteen.
Näitä termejä käyttivät viimeksi natsit oikeuttaakseen Saksan, -
niiden välityksellä tuhoamaan Euroopan kaikki juutalaiset.
Käyttäessään termiä 'ihmisoikeus- loukkaukset' näissä yhteyksissä, -
nämä järjestöt pyrkivät vaikuttamaan yleiseen mielipiteeseen, -
jossa Israel demonisoidaan ja väitetään sen tavoittelevan, -
palestiinalaisten sortamisen ohella, -
juutalaisten maailmanlaajuista ylivaltaa.
Amnesty Internationalin Israelin toiminnan johtaja Molly Malekar -
on arvostellut jyrkästi kattojärjestönsä julkaisemaa raporttia -
Israelista apartheid valtiona. Hänen mukaansa sellaiset syytökset ovat -
perättömiä, eivätkä auta alueen kehittymistä kohti -
rauhaisemman rinnakkaiselon aikaa.
Australian hallitus ilmoitti viikko sitten aikovansa nimetä -
koko Hamas-liikkeen kaikkine alajärjestöineen terroristijärjestöksi.
Australia oli jo aiemmin listannut Hamasin sotilaallisen siiven, -
Izzedin al-Qassam prikaatin terroristiryhmäksi, -
mutta nyt tämä uusi listaus kattaa koko Hamas-järjestön.
Tästä ilmoitti Israelin hallitukselle Australian pääministeri -
Scott Morrison, joka näin seuraa tällä ilmoituksellaan -
Yhdistyneen Kuningaskunnan, eli Iso-Britannian -
jo viime vuoden marraskuussa tekemää päätöstä.
Saman päätöksen, nyt Hamasin ja aiemmin Hizbollahin kohdalla, -
ovat tehneet Yhdysvallat, Euroopan unioni, Kanada ja Saksa.
Kummatkin mainituista terroristiryhmistä -
ovat Iranin sekä tukemia, rahoittamia, että myös aseistamia.
Tätä taustaa vasten Amnesty Internationalin ja -
Human Rights Watchin Hamas myönteiset asenteet, -
verrattuna esimerkiksi juuri Israeliin, asettuvat oikeisiin marginaaleihinsa.
Australian sionistien kattojärjestö, ZFA, kiiti Australian hallitusta -
sen ottaman jykevän kannan jälkeen, toteamalla myös, -
että vain Hamasin sotilaallisen siiven liittäminen terroristien listalle, -
ei ole milloinkaan antanut riittävän oikeaa kuvaa koko järjestöstä.
Kahden vuoden erittäin tiukkojen rajoitusten jälkeen, -
Israelin hallitus ilmoitti suunnitelmasta, jonka mukaan -
turismiin ja maahanmuuttoon liittyviä rajoituksia tullaan helpottamaan -
ja osittain jopa poistamaan maaliskuun alussa.
Suunnitelman mukaan turistien ei tarvitse enää esittää -
voimassa olevaa rokotuspassia, vaan lähtömaastaan lähtiessään -
jokaisella tulee olla todistus negatiivisesta koronatestistä.
Se ei vielä riitä maassa oleskeluun, vaan sen lisäksi -
jokaisen turistin tulee ottaa heti laskeutumisen jälkeen uusi testi, -
ja senkin tulee olla negatiivinen. Tämä koskee vain turisteja.
Israelin kansalaisten ei tarvitse ottaa testiä lähtömaassa, -
mutta kuitenkin heti saavuttuaan Israelin maaperälle.
Myös koululaisia koskevia säännöksiä lievennetään ja -
osista luovutaan kokonaan.
Muutamia päiviä sitten Israelin maaperässä tapahtui jälleen -
uusia maanjäristyksiä. Nyt ne keskittyivät maan pohjoisempiin osiin,
Beit Sheanin lähelle, siitä viitisentoista kilometriä koilliseen, -
lähelle Genesaretin järven eteläosia.
Kyseiset kaksi järistystä olivat voimakkuudeltaan -
noin 3,5 magnitudia Richterin avoimella asteikolla, -
joten ne eivät aiheuttaneet suuria vahinkoja.
Merkittävintä on kuitenkin se, että kyseessä olivat jo -
neljännet järistykset kolmen viikon sisällä.
Ne ovatkin lisänneet jälleen maan uskonnollisissa piireissä odotuksia -
Messiaan pikaisesta ilmestymisestä.
Rabbien omissa ennustuksissa, kuten myös Raamatussa, -
maanjäristysten tihenevä esiintyminen on eräs varmimmista merkeistä -
Messiaan saapumiselle ja raamatullisille ns. lopun ajoille.
Vain runsas kuukausi sitten Kyproksen rannikolla mitattiin -
hieman alle seitsemän magnitudin järistys, -
joka tuntui aina Jordaniassa saakka. Sen jälkeiset 4 pienempää Israelissa, -
ovat siis nostaneet jälleen esille mainitun Messiaan odotuksen boomin.
Israelin pääministeri Naftali Bennett sanoi viikko sitten, -
"Koska näyttää hyvin vahvasti siltä, että Yhdysvallat ja -
läntiset teollisuusvaltiot ovat solmimassa Iranin kanssa -
uudenlaisen ja selvästi heikomman ydinsopimuksen, -
Israelin on varauduttava siihen, että se joutuu estämään yksin -
Iranin pääsyä ydinasevaltioksi."
Bennettin mukaan Israel valmistautuu jo nyt siihen päivään,-
joka seuraa mahdollista tulevaa Wienin sopimusta.
Se tarkoittaa sitä, että jos sopimus allekirjoitetaan -
ilman, että sen voimassaoloaikaa pidennetään, -
Iran olisi täysin vapaa kaikista ydinohjelmaansa liittyvistä sanktioista
noin kahden ja puolen vuoden kuluttua.
Saman sopimuksen allekirjoittamisen yhteydessä Iranille vapautuu -
kymmeniä miljardeja rahaa, joka tarkoittaa puolestaan sitä, -
että Hamas, Libanonin Hizbollah, Jemenin huthit ja useat -
Syyrian maaperällä toimivat Iranin proxy-liittolaiset, -
saavat valtavasti uutta pääomaa ja aseistusta.
Nämä Iranin tukemat liittolaiset ovatkin tulleet viime aikoina -
huomattavan aggressiivisiksi, ne ovat lisänneet mm. drooni-iskujaan ja -
lähettäneet lennokkejaan myös Israelin ilmatilaan, -
kertoi Israelin armeijan edustaja samassa tiedotustilaisuudessa.
Pääministeri Bennettin mukaan Iran on myös kehittänyt jatkuvasti uusia, -
entistä tehokkaampia uraanin rikastamiseen tarvittavia sentrifugeja,
joita sillä on tuhansittain ja joiden avulla aseluokan uraania -
voidaan rikastaa määrään, jolla kyetään valmistamaan -
useita ydinpommeja vuosittain.
"Me tunnistamme uhkatekijän ja olemme varautuneet -
torjumaan sen kaikin keinoin. Kansalaistemme turvallisuus -
on aina etusijalla", totesi pääministeri Bennett lopuksi.
Näin Jerusalem uutiset tällä kertaa. Muistathan rukoilla rauhaa -
tuolle kaupungille, maalle ja koko Lähi-itään.
Nähdään jälleen viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola